OpenLLM-France/wikimedia huggingface dataset:
# Josep Argemí i Rocabert

Josep Argemí i Rocabert (Sabadell, 10 de febrer de 1911 - Sabadell, 3 d'octubre de 1974) fou un futbolista català de la dècada de 1930.

## Trajectòria

Començà a destacar a l'EC Granollers l'any 1931. El 1934 ingressà al CE Sabadell i un any més tard fou fitxat pel FC Barcelona. Amb el Barça jugà cinc temporades, tres d'elles durant la Guerra Civil i guanyà dos Campionats de Catalunya, una Lliga Mediterrània i una Lliga Catalana. Finalitzada la contesa retornà al CE Sabadell. També jugà amb la selecció catalana de futbol entre 1934 i 1936. També fou entrenador del CE Sabadell la temporada 1949-50.

## Palmarès

* Campionat de Catalunya de futbol:
** 1935-36, 1937-38
* Lliga Mediterrània de Futbol:
** 1936-37
* Lliga Catalana de Futbol:
** 1937-38

## Referències

* ↑ «Club Esportiu Mercantil». Ajuntament de Sabadell. [Consulta: 1r abril 2015].
* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Ayer en Sevilla». Mundo Deportivo, 02-01-1936. [Consulta: 20 gener 2014].
* ↑ «Entrenadors del CE Sabadell». CE Sabadell. Arxivat de l'original el 2016-05-08. [Consulta: 1r abril 2015].

## Enllaços externs

* Perfil a BDFutbol
# Plainview (Texas)

Plainview és una població dels Estats Units a l'estat de Texas. Segons el cens del 2000 tenia 22.336 habitants.

## Demografia

Segons el cens del 2000, Plainview tenia 22.336 habitants, 7.626 habitatges, i 5.666 famílies. La densitat de població era de 625,8 habitants/km².
Dels 7.626 habitatges en un 40,1% hi vivien nens de menys de 18 anys, en un 57,2% hi vivien parelles casades, en un 13% dones solteres, i en un 25,7% no eren unitats familiars. En el 22,7% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,33.
Per edats la població es repartia de la següent manera: un 31% tenia menys de 18 anys, un 11,5% entre 18 i 24, un 26% entre 25 i 44, un 18% de 45 a 60 i un 13,5% 65 anys o més.
L'edat mediana era de 31 anys. Per cada 100 dones de 18 o més anys hi havia 86,7 homes.
La renda mediana per habitatge era de 31.551 $ i la renda mediana per família de 35.215 $. Els homes tenien una renda mediana de 26.434 $ mentre que les dones 19.888 $. La renda per capita de la població era de 13.791 $. Aproximadament el 15% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plainview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Plainview». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Leporinus nigrotaeniatus

Leporinus nigrotaeniatus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 40 cm de llargària total.

## Hàbitat

Viu en zones de clima tropical entre 23 °C - 26 °C de temperatura.

## Distribució geogràfica

Es troba a Sud-amèrica: conca del riu Negro i rius costaners de la Guaiana.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ «Leporinus nigrotaeniatus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Mizwad

El mizwad, mezoued o mizwid (àrab: مزود, mizwad, plural مزاود, mazāwid, literalment ‘sarró’) és un tipus de gaita utilitzat a Tunísia. L'instrument consisteix en una bossa de pell amb un doble grall, que acaben en dues banyes de vaca.

## Vegeu també

* Xofar

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «زاد». ISBN 978-84-412-1546-7.
# Mohammed Chaib

Mohammed Chaib (àrab: محمد شعيب) (Algèria, 20 de maig de 1957) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1986.
Pel que fa a clubs, destacà a RC Kouba.

## Referències

* ↑ «FIFA profile». Arxivat de l'original el 2014-07-14. [Consulta: 13 juliol 2019].
* ↑ «1986 FIFA World Cup Mexico». Arxivat de l'original el 2011-10-03. [Consulta: 13 juliol 2019].
* ↑ Mohammed Chaib a National-Football-Teams.com (anglès)
# Mohammed Ali Ahmed

Mohammed Ali Ahmed (24 de novembre de 1985) és un ciclista libi. En el seu palmarès destaquen les victòries a la Volta a Líbia i al Tour dels Aeroports.

## Palmarès

* 2007
** 1r a la Volta a Líbia i vencedor d'una etapa
** 1r al Tour dels Aeroports
** Vencedor d'una etapa del Tour de la Pharmacie Centrale
** 2n al Gran Premi de Xarm al xeic
* 2008
** 2n al Gran Premi de Doha

## Enllaços externs

* Fitxa a sitiodeciclismo.net
* Fitxa a cyclebase.nl
# Josep Casadevall i Medrano

Josep Casadevall i Medrano (Girona, 10 de setembre de 1946) és un advocat andorrà que va ser president de la secció tercera del Tribunal Europeu de Drets Humans i vicepresident d'aquest tribunal entre 2011 i 2015. Guanyà notorietat arran de les diverses sentències del tribunal que presidia contrària a l'aplicació de la doctrina Parot de l'Audiència Nacional espanyola.
Josep Casadevall nasqué el 1946 a Girona, fill d'un rellotger de la ciutat. Va estudiar dret a la Universitat de Madrid i es va diplomar el 1978. Alhora entre 1970 i 1980, va servir com a secretari general del Comú d'Andorra la Vella. Començà la seva carrera d'advocat el 1980 i ràpidament esdevingué secretari general del Col·legi d'Advocats d'Andorra abans d'arribar a ocupar-ne el càrrec de president el 1993. També va ser professor de dret entre 1985 i 1998 a la Universitat Nacional d'Educació a Distància.
De 1996 a 2008, Casadevall, que s'establí aleshores a Estrasburg, va ser el representant d'Andorra al Tribunal Europeu de Drets Humans, tribunal que aleshores no era permanent, que deu mirar que s'apliqui la Conveni europeu de drets humans. L'1 de febrer del 2008 ascendí a president de secció d'aquest organisme. A més d'emetre una sentència contra la doctrina Parot, que demana que s'alliberi immediatament Inés del Río Prada, Casadevall va signar la sentència de la Unió Europea que condemnava l'estat espanyol, el qual ha anunciat que no acataria la decisió, per la seva violació de la llibertat d'expressió d'Arnaldo Otegi.

## Referències

* ↑ Article sobre Casadevall a Vilaweb, 10 de juliol de 2012
* ↑ Article de La Vanguardia, el 4 de maig de 2012
* 1 2 3 4 «Judges of the Court». European Court of Human Rights, 01-02-2011. [Consulta: 10 març 2011].
* ↑ «Les institucions del país homenatgen Josep Casadevall Medrano». ConsellGeneral.ad. [Consulta: 11 juny 2020].
# Thal-Drulingen

Thal-Drulingen (en alsacià Dààl) és un municipi francès, situat a la regió del Gran Est, al departament del Baix Rin. L'any 1999 tenia 186 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 214 | 240 | 206 | 205 | 201 | 186 |

## Administració

Llista d'alcaldes :
| Període | Identitat | Partit |
| 2001- | Freddy Bach | |
# Puig de la Magrana

El Puig de la Magrana és una muntanya de 275 metres que es troba al municipi de Madremanya, a la comarca catalana del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Thaj

Thaj —en àrab ثاج, Ṯāj— és un lloc preislàmic al nord-est de l'Aràbia Saudita, a uns 90 km del port de Jubayl, al golf Pèrsic, a la vall del uadi al-Miyah. Està a 600 km de Riyadh. S'ha suggerit que Thaj podria ser Gherra, perquè està a la ruta terrestre entre Aràbia i l'Iraq; en tot cas seria una ciutat del període hel·lènic. S'hi han trobat inscripcions hasaítiques en alfabet monumental sud-aràbic però en llengua nord-aràbiga, datades a la meitat del primer mil·lenni. Abu-Ubayda diu que els impostos eren enviats a al-Yamama i que la zona pertanyia als Banu Qays ibn Thalaba i als Anaza ibn Àssad.

## Referències

* Enciclopèdia de l'Islam, X, 460 i 461
# Josep Maria Camarasa i Castillo

Josep Maria Camarasa i Castillo (Barcelona, Barcelonès, 1946) és un biòleg i historiador de la ciència català.

## Trajectòria

Es formà i doctorà en biologia per la Universitat de Barcelona i més endavant es diplomà en ecologia vegetal a la Université des Sciences et Techniques du Languedoc de Montpeller. És membre de diferents societats científiques catalanes i internacionals, entre les quals destaca la Society for the History of Natural History, la Institució Catalana d'Història Natural, la Societat Catalana de Biologia, de la qual ha estat secretari general entre 1979 i 1981. També és membre i soci fundador el 1977 de la Societat Catalana d'Ordenació del Territori. A més, ha estat fundador i primer secretari entre 1991 i 1993 de la Societat Catalana d'Història de la Ciència i de la Tècnica. És membre del Grup de Treball d'Història de la Ciència de l'Institut d'Estudis Catalans (IEC) i ha estat consultor del programa "Ecoteca Mediterranea" de la UNESCO. És autor de diverses obres i articles sobre científics.

## Publicacions

* Elements per a una historia de la botanica i els botanics dels països catalans (1989)
* Ramon Turró, un modernista al laboratori (1997)
* Cent anys de passió per la natura. Una història de la Institució Catalana d'Història Natural, 1899-1999 (2000)
* Els Nostres naturalistes (2007)

## Referències

* 1 2 3 4 5 6 «Josep Maria Camarasa i Castillo». Gran Enciclopèdia Catalana. Barcelona: Grup Enciclopèdia Catalana.
* ↑ Pié i Ninot, Ricard (ed.). Aportacions catalanes en el camp de la urbanística i de l'ordenació del territori, des de Cerdà als nostres dies. Institut d'Estudis Catalans, 2007, p. 305. ISBN 978-84-7283-928-1 [Consulta: 8 abril 2020].
* 1 2 «Josep María Camarasa Castillo». Dialnet [Consulta: 8 abril 2020].
* ↑ Mateu, Anna «Josep M. Camarasa i Jesús I. Català. Historiadors de la ciència i autors d'"Els nostres naturalistes"». Revista Mètode, 05-07-2011 [Consulta: 8 abril 2020].
# Tiberi Claudi Quirina Menècrates

Tiberi Claudi Quirina Menècrates (en llatí Tiberius Claudius Quirina Menecrates en grec antic Μενεκράτης) va ser un metge que es troba mencionat en una inscripció grega, probablement el mateix que sovint cita Galè. Va viure a la primera meitat del segle i i va ser metge d'alguns emperadors, probablement de Tiberi i Claudi.
Va gaudir de gran reputació i va escriure unes 150 obres mèdiques de les quals només en resten alguns fragments. En observar que algunes de les seves fórmules s'alteraven per les abreviacions errònies, va escriure les fórmules amb les paraules completes, però en les còpies tornaven a aparèixer abreujades i progressivament alterades, segons explica Galè. Celi Aurelià parla d'un metge anomenat Menècrates Zeophletensis (que podria ser equivalent a Menècrates de Zeophleta) i que probablement és el mateix personatge.

## Referències

* ↑ W.A.G., 2.Menecrates a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1036
# Ternata

Ternata (àrab ترناتة) és una comuna rural de la província de Zagora de la regió de Drâa-Tafilalet. Segons el cens de 2014 tenia una població total de 16.512 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Miòmer

Els miòmers són blocs de teixit de múscul esquelètic que es troba generalment en els cordats. Es la part dorsal de cadascun dels sacs del celoma de l'embrió dels vertebrats, que posteriorment es converteix en els músculs dorsals de l'animal. Són fibres musculars generalment en forma de zig-zag, "W" o "V". El miòmers estan separats entre si per teixits conjunts i són més fàcilment visibles en estadis larvaris de peixos o en el olm. De vegades s'utilitza el recompte de miòmers per identificar espècimens, a causa que el seu número correspon al nombre de vèrtebres en els adults.

## Referències

* ↑ «Miòmer». Enciclopèdia Catalana. [Consulta: 24 agost 2017].
# Josep Calvet i Vilana

Josep Calvet i Vilana (Barcelona, 18 d'octubre de 1935 – Barcelona, 26 de març de 2010) fou un futbolista català de la dècada de 1950.

## Trajectòria

Provinent del CE Banyoles, va ingressar al FC Barcelona l'any 1952, jugant a l'equip amateur entre 1952 i 1953, al filial SD Espanya Industrial entre 1953 i 1956, club que compaginà amb el primer equip, malgrat només jugà un partit oficial de copa el 8 de maig de 1955 a Riazor. Durant aquests anys fou campió de Catalunya Amateur amb el Barcelona, i internacional amateur amb la selecció espanyola amb la qual guanyà la medalla de plata Jocs del Mediterrani de 1955.
Els seus negocis de gèneres de punt van fer que decidís abandonar el futbol professional per passar a jugar al futbol català de Tercera Divisió. Jugà al CE Europa, CE Manresa, al CF Badalona i al CE L'Hospitalet. Jugà un partit amb la selecció catalana de futbol en la celebració de les noces d'or del CE Europa el 29 d'agost de 1957.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Hoy hace un año». Mundo Deportivo, 26-03-2011. [Consulta: 1r febrer 2015].
* ↑ «Josep Calvet i Vilana». rememori.com. Arxivat de l'original el 2015-02-19. [Consulta: 1r febrer 2015].
* 1 2 3 «José Calvet». Mundo Deportivo, 29-08-1959. [Consulta: 1r febrer 2015].
* 1 2 3 4 «Calvet Vilana, Josep». Agrupació Barça Jugadors. [Consulta: 1r febrer 2015].
* ↑ «En Riazor». Mundo Deportivo, 09-05-1955. [Consulta: 1r febrer 2015].
* ↑ «Trasiego ficheril en el Centro de Deportes Manresa». Mundo Deportivo, 23-08-1958. [Consulta: 1r febrer 2015].
* ↑ «Badalona 2 Gerona 1». Mundo Deportivo, 16-11-1959. [Consulta: 1r febrer 2015].
* ↑ «Hospitalet 10 La Cava 0». Mundo Deportivo, 03-10-1960. [Consulta: 1r febrer 2015].
* ↑ «Partit a les Noces d'Or del CD Europa». Diari ABC, 30-08-1957. [Consulta: 1r febrer 2015].

## Enllaços externs

* Perfil a BDFutbol
# Miünt

Miünt (grec antic: Μυοῦς, llatí: Myus) fou una ciutat de Jònia situada al sud del riu Meandre, a una distància de 30 estadis de la seva desembocadura.
La llegendària fundació de la ciutat és atribuïda a Cidrelos, fill natural de Codros, segons Estrabó. Era la més petita entre les dotze ciutats jòniques, i es va reduir progressivament; tant, que en temps d'Estrabó havia estat incorporada al territori Milet, ciutat a la qual, finalment, els que restaven es van traslladar, abandonant Miünt per sempre. Segons Pausànies, aquest abandonament va ser degut a la gran quantitat de mosques que hi havia a la ciutat, però probablement era degut a les inundacions que periòdicament ocorrien a causa del riu, fet que va provocar l'abandonament progressiu voluntari. El rei de Pèrsia va concedir aquesta ciutat i dues més a Temístocles, segons Tucídides i Diodor de Sicília.
Durant la guerra del Peloponès, els atenesos van vèncer els caris en un indret pròxim a la ciutat. Filip II de Macedònia, que l'havia obtingut, la va cedir a Magnèsia del Meandre.
L'únic edifici que esmenta Pausànies és el temple de Dionís, construït en marbre blanc. Les aportacions al·luvials del Meandre van augmentar la distància de la ciutat respecte a la costa, i en temps d'Estrabó ja es trobava a 40 estadis. Diu que originàriament la ciutat estava construïda a tocar de mar.

## Referències

* ↑ Smith, William (ed.). «Myus». Dictionary of Greek and Roman Geography (1854). [Consulta: 11 gener 2021].
# Touché Amoré

Touché Amoré és un grup estatunidenc de post-hardcore de Los Angeles, format el 2007.

## Discografia
### Àlbums d'estudi

* ...To the Beat of a Dead Horse (2009, 6131)
* Parting the Sea Between Brightness and Me (2011, Deathwish Inc.)
* Is Survived By (2013, Deathwish Inc.)
* Stage Four (2016, Epitaph Records)
* Lament (2020, Epitaph Records)
* Spiral in a Straight Line (Rise Records, 2024)

### Ep i compartits

* Demo (2008, No Sleep)
* Searching for a Pulse/The Worth of the World (compartit amb La Dispute, 2010, No Sleep)
* Touché Amoré / Make Do and Mend (2010, 6131/Panic)
* Touché Amoré / The Casket Lottery (2012, No Sleep)
* Touché Amoré / Pianos Become the Teeth (2013, Deathwish/Topshelf)
* Touché Amoré / Title Fight (2013, Sea Legs)
* Self Love (compartit amb Self Defense Family, 2015, Deathwish)
* Covers Vol. 1 (2021)
* Touché Amoré / Circa Survive (2022, compartit amb Circa Survive)

## Referències

* ↑ «Entrevista a Touché Amoré - Amor a gritos» (en castellà). Rockzone, 08-10-2020. [Consulta: 23 agost 2021].
* ↑ «Touché Amoré, crítica del disco Lament» (en castellà). Mondo Sonoro, 19-10-2020. [Consulta: 23 agost 2021].
* ↑ Lagarda, Beto. «Canciones perfectas: "Limelight" de Touché Amoré (feat. Manchester Orchestra)» (en castellà). Science of Noise, 05-09-2024. [Consulta: 20 setembre 2024].
* ↑ «Touché Amoré tienen listo nuevo disco: Spiral In A Straight Line» (en castellà), 26-07-2024. [Consulta: 20 setembre 2024].
* ↑ Colwell, Matthew. «No Sleep to release Touché Amoré/The Casket Lottery split». Alternative Press, 20-07-2012. [Consulta: 20 juliol 2012].
* ↑ Beringer, Drew. «Touché Amoré/Title Fight Split Planned for RSD + Song Clips». Absolute Punk. Buzz Media, 19-03-2013. [Consulta: 19 març 2013].
# Juan Menéndez Pidal

Juan Menéndez Pidal (Madrid, 31 de maig de 1858 - 28 de desembre de 1915) va ser un jurista, historiador i poeta espanyol, acadèmic de la Llengua Espanyola.

## Biografia

Va ser germà de Luis i Ramón Menéndez Pidal. Va pertànyer al Cos de Bibliotecaris i Arxivers. Va ser durant molts anys el director de l'Arxiu Històric Nacional de Madrid i el director de la Revista de Archivos, Bibliotecas, y Museos. Madrileny de naixement i advocat de carrera, després de rebre el títol de llicenciat en Dret es va dedicar amb devoció al periodisme.
Va dirigir La Unión Catòlica, diari de Madrid, i va ser redactor d' El Universo, de la mateixa ciutat. Fou elegit diputat pel districte de Ribadeo (província de Lugo) a les eleccions generals espanyoles de 1891.
Va escriure llegendes i biografies històriques, i va sobresortir com a poeta líric d'original inspiració. Alguns dels seus poemes es van fer molt populars a Astúries. La seva obra més important va ser Dios y César, un estudi des del punt de vista jurídic de la relació entre església i estat. El 1914 va ser escollit membre de la Reial Acadèmia Espanyola ocupant la butaca amb la lletra A fins a 1915.

## Obres

* Colección de viejos romances que cantan los asturianos en la danza prima, 1885.
* Poesías, 1890 e 1895.
* Leyendas del último rey godo, 1906.
* San Pedro de Cardeña, 1907.

## Bibliografia

* Rufino Blanco y Sánchez, Elementos de Literatura española... Madrid, 1925, p. 423.
* Cid Martínez, Jesús Antonio «Ensayo de una bio - bibliografía de Juan Menéndez Pidal: La unión católica y el periodismo ultramontano en la Restauración». Boletín del Real Instituto de Estudios Asturianos, 139, 1992, pàg. 7-44. ISSN: 0020-384X.

## Enllaços externs

* Fitxa del Congrés dels Diputats
# Juan Miguel Alonso Vázquez

Juan Miguel Alonso Vázquez (Sant Sebastià, Guipúscoa, 19 de febrer de 1962), és un exjugador de bàsquet basc que mesura 1.85 cm i la posició del qual en la pista era la de base. Una de les seves especialitats en el joc eren els robatoris de pilota, sent líder de la lliga ACB en aquesta faceta del joc la temporada 1989/90, amb 95 robatoris. És germà de José Antonio Alonso, també jugador de bàsquet professional.
Va aconseguir la medalla de bronze en el Campionat d'Europa juvenil el 1979 disputat a Damasc, Síria, guanyant la selecció alemanya en el partit de consolació.

## Clubs

* Atlètic Sant Sebastià (1982–1983)
* Juven (1983-1984)
* Tizona Burgos (1984–1985)
* Breogán Lugo (1985–1986)
* Askatuak (1986–1987)
* Tizona Burgos (1987–1988)
* Tradehí Oviedo (1988–1989)
* Breogán Lugo (1989–1992)
* Gijón Bàsquet (1992-1993)

## Referències

* ↑ bdbasket.com Juan Miguel Alonso, consultat el juny de 2012
* ↑ feb.es Medalles 2011, consultat el juny de 2012

## Enllaços externs

* Fitxa d'Alonso al web de l'ACB
# Tomilovo

Tomilovo (en rus: Томылово) és un poble de l'óblast d'Uliànovsk, a Rússia, que el 2010 tenia 670 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# José Maria Eymael

José Maria Eymael (Porto Alegre, 2 de novembre de 1939) és un advocat i polític brasiler. Milità al Partido Democrata Cristão, però quan fou abolit durant la dictadura, el reorganitzà en 1985. Va ser també diputat federal del 1986 fins al 1994. En 1995 fundà el Partido Social Democrata Cristão. Sempre s'ha presentat a les eleccions presidencials sense ser elegit, com a les del 2014 en què fou el candidat número 27.

## Referències

* ↑ «A trajetória de José Maria Eymael em três momentos» (en portuguès), 04-06-2014. Arxivat de l'original el 2014-09-24. [Consulta: 20 setembre 2014].
* ↑ «Eleições 2014» (en portuguès). Arxivat de l'original el 2019-07-22. [Consulta: 20 setembre 2014].
* ↑ «Eymael prega compromisso com a família» (en portuguès), 2006. [Consulta: 20 setembre 2014].
# Tomis

Tomis (en grec antic Τόμις) era una ciutat de la Mèsia Inferior, a la riba de l'Euxí, capital del districte anomenat Escítia Menor. Es correspon amb la ciutat moderna de Constança, a Romania, a uns 300 estadis d'Istròpolis. Es deia que era una colònia fundada per Milet.
Segons la mitologia grega, en aquell lloc Medea va tallar a bocins el cos del seu germà Apsirt, que va anar llençant al mar mentre fugia amb Jàson a la nau Argo i on el seu pare Eetes els va reunir i els va enterrar.
El lloc és famós perquè Ovidi hi va viure desterrat i va ser el lloc on va escriure les Tristes i les Epístoles del Pont.

## Referències

* ↑ Smith, William 8ed.). «Tomis». Dictionary of Greek and Roman Geography (1854). [Consulta: 13 gener 2021].
Viccionari